als_Latn dik_Latn sag_Latn
Kualifikimet për EURO 2016, Izrael - Belgjikë luajnë më 31 mars në Jerusalem
Ndeshja ndërmjet Izraelit dhe Belgjikës në Jerusalem do të jetë ndeshja e parë e këtyre kombëtareve pas 10 nëntorit 1965.
SARAJEVË (AA) - Ndeshja e parë e grupit B për kualifikimet EURO 2016 ndërmjet ekipeve kombëtare të Izraelit dhe Belgjikës do të luhet më 31 mars në orën 20:45 sipas orës lokale në stadiumin “Teddy” në Jerusalem, raporton Anadolu Agency (AA).
Në fillim të shtatorit të vitit të kaluar takimi u shty për shkak të sulmeve të ushtrisë izraelite në Gaza dhe situatës jo të favorshme politike dhe të sigurisë në vendin aziatik që garon në kuadër të UEFA-s.
Ndeshja ndërmjet Izraelit dhe Belgjikës në Jerusalem do të jetë ndeshja e parë e këtyre kombëtareve pas 10 nëntorit 1965. Të ashtuquajturit "djajtë e kuq" atëherë në ndeshjen kualifikuese për Kampionatin botëror 1966 fituan ndaj izraelitëve, me rezultatin 0 - 5 në stadiumin “Ramat Gan” në Tel Aviv.
Ndeshjes Izrael-Belgjikë në grupin B do t'i paraprijnë duelet e përballjeve të pesta të cilat do të luhen më 28 mars të këtij viti.
Izrael - Uells (18:00), Andorra - Bosnja dhe Hercegovina (20:30), Belgjika - Qipro (20:45).
Sipas gjendjes aktuale në tabelën e grupit B të kualifikimeve për Kampionatin e ardhshëm evropian Francë 2016, Izraeli është i parë me nëntë pikët maksimale nga tre ndeshje. Pason Uellsi me tetë pikët nga katër ndeshjet, ndërkohë që Qiproja nga numri i njëjtë i ndeshjeve fitoi gjashtë pikë. Belgjika ka pesë pikë nga tre ndeshjet, ndërsa Bosnja dhe Hercegovina dy nga katër ndeshje të zhvilluara. Edhe Andorra ka luajtur katër ndeshje ku nuk arriti të fitojë asnjë pikë, shkruan AA.
als_Latn als_Latn als_Latn als_Latn als_Latn als_Latn als_Latn als_Latn